《嘉莲洞》
宋代·孙抗

地应连海眼，终古蓄寒泉。
四列青苍壁，双开菡萏莲。
已嗟真赏去，犹讶昔香传。
未媿东林下，霜葩社众贤。

作者简介：（998—1051）歙州黟县人，字和叔。仁宗天圣五年得同学究出身，复登进士第。历来安主簿、洪州司理。迁知浔州，改庙作学堂，讲说文艺。未几，旁州之士亦来从学。庆历二年为监察御史里行，累除广西转运使。会遣将征侬智高，因督吏输饷、治城修械有功，官至尚书司封员外郎。有文集。